b'\n_START_ARTICLE_\nGlina (reka)\n_START_PARAGRAPH_\nGlina (nem.: Glan) je reka na avstrijskem Koro\xc5\xa1kem. Izvira v Osojskih Turah v ob\xc4\x8dini Teholica in te\xc4\x8de najprej proti vzhodu mimo mesteca Trg na Koro\xc5\xa1kem, potem skozi srednje gorovje in Glinsko dolino s centrom Glanegg._NEWLINE_V \xc5\xa0entvidu ob Glini zavije proti jugu in te\xc4\x8de skozi Gosposvetsko polje ter te\xc4\x8de mimo starega mestnega jedra Celovca skozi Celov\xc5\xa1ko polje. V \xc5\xbdrelcu prite\xc4\x8de poto\xc4\x8dek Jezernica, ki je naravni odtok Vrbskega jezera ter se izliva nekaj kilometrov dalje v reko Krko, ki je dvakrat tako velika reka. Pri svojemu izlivu je pretok Gline okoli 0m\xc2\xb3/sec._NEWLINE_Dol\xc5\xbeina reke Gline meri od izvora (Klammbachm\xc3\xbcndung) do odtoka v Krko 64,329 km, njeno povodje meri 826,51 km\xc2\xb2._NEWLINE_Neko\xc4\x8d je bila reka dokaj onesna\xc5\xbeena zaradi industrije iverice v \xc5\xa0entvidu ob Glini, toda se njene vode sedaj biolo\xc5\xa1ko \xc4\x8distijo skop\xc5\xa1aj z odpadnimi vodami ob\xc4\x8din Glanegg, Liebenfels, Frauenstein in \xc5\xa0entjurij ob Dolgem jezeru. O\xc4\x8di\xc5\xa1\xc4\x8dene vode se zopet izlivajo v Glino._NEWLINE_Glina pripada preko Krke in Drave donavskemu pore\xc4\x8dju in njene vode se izlivajo v \xc4\x8crno morje.\n_START_SECTION_\nIme\n_START_PARAGRAPH_\nIme\xc2\xa0\xc2\xbbGlina\xc2\xab\xc2\xa0izvira iz keltskega jezika in pomeni\xc2\xa0\xc2\xbbsvetlo, bistro, teko\xc4\x8de\xc2\xab; Glanos pa je tudi ime keltskega vodnega bo\xc5\xbeanstva._NEWLINE_Ob prihodu Slovanov in ustalitve dr\xc5\xbeavnosti Karantanije je bilo ime inkulturirano, torej poslovenjeno. Ime pa ni izvor nem\xc5\xa1kega imena mesta Celovec, ki ima svojo slovensko etimologijo, kot mesto ob vodi.'